WOODY krepšelis - Pirk.lt parduotuvė
Prekės kodas: 166.7786 Openbaring 1761 tot 1800
Ons wil voorstel dat die alternatiewe webblad geboekmerk word om sodoende die blad gemaklik te bereik sou daar 'n probleem ontstaan met die oorspronklike blad.
judithdebeer@webmail.co.za openbaringe@yahoo.com Judith de Beer is ’n eindtyd boodskapper wat onder geen leiding van enige
nie en daarom mag geen openbaring deur haar ontvang hetsy dit op die
waar elke leser dit met behulp van die onderskeidingsgees kan ondersoek. Openbaring 1761 Wêreld onrus.
In die middel van Siberië staan twee Russe en die een sê aan sy maat: kyk, ons moedertjie het ons vir die ekonomie versaak en dit is tyd om almal globaal te begin haat- so kom ons voeg die woord by die daad en hou met ‘n bondgenoot kajuitraad want met Ortodoks en Kommunis het ons beide meer geen raad, maar by die Oosterling, daar gaan ons definitief baat. Ja in die middel van Rusland staan daar twee Russe en terwyl hulle ernstig met mekaar praat- roep daar ‘n stem en sê ook in Leningrad raak dit nou laat en selfs die afstammeling van die eens dapper Kossak raak nou bleek in die gelaat, want ook in Asië staan menigtes binnekort verhonger en naak en almal wag op Rusland om te weet waar sy haar vir die groot oorlog gaan skaar. want niemand word vir die komende wêreldoorlog vrygespreek of gespaar. So staan daar twee partye in die Withuis van Amerika wat globaal kalmerend uitroep- kan almal asseblief net so ‘n bietjie bedaar en so antwoord die Arabiese lande nou onbeskof astrant: kyk jy moet swyg- want jou dollar gaan jou dalk binnekort versaak en in jou ekonomie verskyn daar reeds ‘n onherstelbare kraak en jy is niks meer anders as net ‘n ou sieklike mankoliekige draak en jou bondgenoot Europa, die stel ons ook binnekort aan die kaak, want geheel die wêreld raak nou moeg van jou valse vredevors en Babilon se dubbelsinnige spraak. In die middel van London staan twee superryk vrymesselaar- bankiers en die een sê vir die ander- speel jy in die huis van kommentaar nou jou uiters belangrike kaart, want iemand moet Israel in sy nood versaak- so saai daarom ook in al die Brickslande genoeg verwarringsaad, want kyk daar vaar ‘n valse vredes-illusieskuitjie na Kammaland en die onrus in Suid-Afrika gaan nie bedaar terwyl daar in onlus net meer massas gaan staak en dit neem op geheel die wêreld-ekonomie nou sy wraak, want almal wil nou desperaat, in onder andere, goud en platina baat. In die middel van Duitsland staan twee Duitsers en die een sê aan die ander: met die tweede wêreldoorlog had ons op die einde glad geen raad- maar kyk, dit raak weer sulke tyd en die nasies raak vir mekaar boosaardig kwaad en in Turkye kom daar binnekort ‘n noodberaad en of ons wil of nie- geheel die Weste bly onlosmakend ons ou maat en vanuit Suidwes-Namibië gaan ons baie lande seermaak. Maar twee Sjinese staan- een in Zimbabwe en die ander in die middel van Suid-Afrika en hulle fluister- kom ons steek so ‘n bietjie met die Weste draak, ja, kom ons speel so ’n bietjie skaak, want niemand het so goed deurdag soos ons oor die laaste dekade in die Suide van Afrika gewaak en daarom sal ons kleingeld met ons mededingers maak, want met al die Afrika-grondstowwe weet ons die heel beste raad en so slaan ‘n Verenigde Nasie troep en Sjinese soldaat wild na mekaar en die inwoners van daardie land raak van al die bloed so siek en naar. So staan daar in die middel van die aarde twee persone teenoor mekaar en die een is Gog en die ander Magog en die oorlogs gerugte gaan nie weer bedaar en so kom geheel die wêreld op die einde in twee groepe vir ‘n allesvernietigende oorlog bymekaar. Openbaring 1762 Suiwer Boer- my edel broer.
Donderdag 27 September 13:55 http://www.openbaringe.co.za/
O’ vervloekte grond, ja, vervloekte land- waar die as en mynhope saamsmelt in onwelriekende stank met gras en weivelde oral pikswart verbrand met onooglike plakkerskampe wat grens aan elke dorp en stad se alkant en dit alles net aan die liberalis se besluitnemings te dank- met net nog ‘n kleine handvol edelbloed aan mekaar verwant. So kyk, ek gee jou my hart en ek gee jou my helpende hand want jy bly ‘n suiwer Boer my edel broer en daarvoor God ewig My dank. O’ vervloekte grond- vervloekte land, in jou eie banvloek lê jy nou gestrand, ja, vanaf die Komati tot by die Kaapse strand daar het hel en Hades in jou neer kom land- om dit wat eens suiwer was aan satan te verpand- draai daarom O’ liberalis vir alle ewigheid aan jou onderdrukker jou wang- want jou tyd het gekom en slim het sy baas gevang- maar God Sy dank vir ‘n handvol edelbloed nog aan mekaar verwant en daarom gee ek aan jou O’ suiwer Boer, ja, jy my ewigheidsbroer nou my hart en my helpende hand. O’ Vervloekte grond, ja, vervloekte land- kyk jou einde kom en jy staan op die ewige afgrond se rand en vanuit jou sentrum styg daar ‘n doodstank- met jou infrastrukture binnekort kruppel en mank en so roep daar die doodsengel- vertel my O’ veragtelike land waarom proe al jou produkte en goeie wyne skielik so suur en frank- terwyl jy O’ Suid- Afrika so magteloos aan jou eie galgtou hang en so het jy jouself in jou eie wip gevang. Maar God Sy dank vir ‘n handvol edelbloed nog aan mekaar verwant- gee daarom O’ suiwer Boer aan jou ewigheidsbroer jou hart en jou liefde asook jou aangebode helpende hand- terwyl jy jou Elohim en jou volk min met jou hele siel en verstand. Openbaring 1763 Babilon O’ Babilon.
Woensdag 3 Oktober 2012 08:30
http://www.openbaringe.co.za/ Judith de Beer
O’ Babilon, ja, Babilon- hoe is dit dat jy nou tot in jou fondasies begin skud en vibreer terwyl ‘n wêreld georiënteerde media eers dit en dan weer dat beweer- met ‘n Illuminati-mag wat by alles wat heilig is sweer dat slegs die verligtes oor ‘n laaste uitkoms vir die wêreld kan kommunikeer en dit terwyl hulle hul teenstanders op elke wyse afbreek en kritiseer om daardeur alleen al die rykdomme en grondstowwe van die aarde te beheer en so ly almal onder jou O’ Babilon se terreur. O’ Babilon, ja, Babilon- waarom is dit nou dat jou hoer so droewig treur terwyl sy in rou haar skarlakenrooi rok begin stukkend skeur want kyk ook haar eindtyd-dier waarop sy ry is kruppel en beseer terwyl sy haar kelk met heilige bloed op haar eie hoof in oordeel begin omkeer en terwyl sy in magtelose woede van haar eie biskoppe begin elimineer speel sy haar laaste troefkaart en dink die merk van die dier- trippel ses- gaan triomfeer. O’ Babilon, ja, Babilon, kyk hoe begin die aarde nou onder jou skud en vibreer, want te lank en te veel wou jy elke uitvindsel onder jou naam misbruik en patenteer om daardeur alles te kan beheer- maar kyk, jou tyd is nou besig om uit te passeer en jou handelskepe lê binnekort in alle opsigte verwoes en verrinneweer en ook jou handels treine staak om te rangeer en so gaan nie een van jou handels-are meer kan opereer- want op elke land, nasie en volk wou jy net altyd teer. O’ Babilon, ja, Babilon, as ‘n eens viriele reus-staan jy nou daar so hulpeloos naak en gekastreer, terwyl jou eie goed-deurdagte planne teen jou draai om jou self te terroriseer en vanuit jou eie midde raak jou pionne traag om jou as wêreldheerser te nomineer met die Westerse lande wat in klaagliedere begin murmureer terwyl geheel die wêreld jou in elke opsig begin kritiseer. O’ Babilon, ja, Babilon kyk, jou oënskynlike magtige fondasie is besig om te skud- verkrummel en te vibreer want kyk, die magtige Jood lê dood- maar lank lewe die suiwer weggesteekte Hebreër- want sy Meester word nie verniet genoem die Ewig Lewende Nasireër en so word jou Babiloniese godslasterlike dier nou saam met jou valse profeet vir die ewige afgrond aangekeer en dit raak te laat vir jou Vrymesselaars, ja, jou konings- jou grotes asook regerings om daarteen te protesteer. O’ Babilon, ja, Babilon, jou groot handel-hoerstad is besig om uitmekaar uit te skeur en jou koopmanne staan daar eenkant en hulle is rasend-gefrustreer- terwyl hulle so hartroerend oor jou treur want die skrif is aan die muur en jou val staan wyd in die boeke van die hemele gepubliseer en uit jou as, herrys jy ewig nimmermeer want in jou hebsug wou jy mos as ‘n valse Sion oor die wêreld triomfeer en Elohim se ware edel loot- dit het jy onder jou onrein voete beseer, ja, ‘n heilige volk het jy vertrap en onteer- maar kyk, hulle Verlosser het Hom tot Hulp weer na hulle gekeer en daarom sal hulle saam met Hom as konings en priesters- vir ewig oor Sy oneindige ryk regeer. Openbaring 1764 In vryval.
Woensdag 3 Oktober 2012 14:30 http://www.openbaringe.co.za/ Judith de Beer
Twee gerubs staan in teenoorgestelde windrigtings terwyl hulle mekaar vriendskaplik toewuif en in ‘n vryval verskyn daar vanuit 'n hemel dimensie ‘n kraai en ‘n duif en ‘n hamer val en dit vermorsel die koringkorrel sowel as die druif en die wêreld roep boosaardig: dit is nou tyd om vir oulaas te bras en te fuif. Terwyl die wêreld vir oulaas voor ‘n sterwende Mammon buig met die breë weg vir die wêreldling so misleidend en ruig- so begin daar nou globaal die massas te muit en almal hoop hulle oorlewing lê verskuil in hulle patetiese buit en in die heel mooiste land, so vêr daar Suid- klink daar ‘n geweeklaag so hard en so luid- terwyl die dood stilswyend swyg voor die kapmes en die klipklap van die kluit. Die Ark van Genade se deur het toegeskuif en ‘n reddings-gleuf word vir ondenkbare tye toegesluit en vanuit die hemel verskyn daar in vryval die pikswart kraai asook die spierwit duif en in ‘n vreeslike oordeel word die wêreldling se lewe nou met die dood bestuif en goed en kwaad word vir ewig van mekaar weg geskuif. Terwyl ‘n enorme planeet in verduistering tussen die son en die aarde inskuif- staan twaalf apostels en vier-en-twintig wyse oudstes om oor Elohim se groot werke te juig- terwyl miljarde engel sfere voor Sy troon neerbuig en so begin die martelare om nou openlik te getuig- terwyl die verduistering die laaste sonstrale van die aarde af opsuig. Terwyl al die aartsengele nou in afwagting nader skuif- begin ‘n hemelse aandwind saggies te ruis met koel Paradys stroompies wat kabbelend so vrolik daar bruis. En so verskyn daar in ‘n onbeskryflike gesig- ‘n Man geklee in Suiwer Wit en oral oor verstil in afwagting die heilige hemelgedruis en Sion roep in verrukking: hier in my weergeboorte is ek in my hemelse huwelik uiteindelik tuis. Openbaring 1765 Aardklop.
Woensdag 3 Oktober 2012 16:12 http://www.openbaringe.co.za/ Judith de Beer
Aardklop- aardklop die keiser is kaal maar die land se slimmes staan so beperk bymekaar ingeprop daar op aardklop en Afrikaans stuur af op 'n afgryslike ramp, ja, 'n flop. Waar die selfaangestelde intellektueel
hulle self dood verveel en hul daardeur probeer troos met `n stywe dop. Daar by aardklop lê nuttelose talent verstrengel in sy eie gemors en elke
Afrikaanse aanbieder staan op sy eie mishoop en slaan homself op sy bors en aan 'n tekort aan talent probeer baie aandag trek deur te skok en hulle sê: Jesus Christus is 'n baster vrou in diepe rou want wit mans het haar in verkragting omgedop en terwyl die liberalis so wild na die
meer konserwatiewe skop, roep 'n baie getroue kerklidmaat hardop uit op aardklop en hy/sy roep satan opgewonde toe: kyk, ek is jou stoute lollipop en vanaand moet almal net vir my pasop. Maar op aardklop duur die goedkoop konserte voort en in 'n moderne dans, dans daar iemand soos 'n hoender met 'n afkop en in mimiek verbeel iemand anders hom hy is 'n badprop en elke Jan Rap en sy Vrymesselaar-maat ry op hulle kragtige ysterbok na aardklop en die motorfietsryers maak hulle eie tipe amok- want almal in Afrikaanse geledere is koel en wil net skok- want eenmaal 'n jaar is dit mos die uiters belaglike aardklop en die keiser bly kaal en elkeen verduidelik op sy eie manier sy verhaal en afgeleefde ooms en tantes beskou hulself as koel en flambojant en nie vaal want dit is mos aardklop en die meer liberale deel van die volk is 'n yslike flop- want godslasterlik
maak hulle mos geestelike amok. Maar luister gerus vanjaar, ja, almal daar by aardklop- die horlosie tik-tok
en die skrif is aan die muur en van Marikana tot by Potchefstroom regoor die land verstil daar binnekort menig hartklop- want God het genoeg van hierdie volk opgekrop. Maar dit is weer Aardklop en die keiser is kaal maar
die land se sogenaamde slimmes hou hom noukeurig dop terwyl hulle hom op sy skouer, oor sy mooi klere, klop. Openbaring 1766 Die son bly brand.
Vrydag 5 Oktober 2012 09:30
Die son brand gaar en die kos raak klaar en wie word van die groot hongersnood gespaar en teenoor ‘n enkel gewer staan daar ‘n menigte van bedelaars terwyl regerings maan; dit is tyd om te rantsoeneer en op alle kos te bespaar. Die son brand gaar en die groen raak klaar en Elia gaan in sy missie nie bedaar en so beweeg die droogtes van hier na daar en die mensdom staan so diep beswaard, Die son brand gaar en die wingerd staan verdor en klaar en kyk hoe droog hang daar die somerblaar en oral oor is die brood ook klaar terwyl menig swanger vrou weet dat hulle verniet gaan baar. Die son brand alles dood en gaar en die mensdom raak van honger heeltemal deurmekaar en in soveel dorp en stad staan gestrand- die gereelde pendelaar want die ekonomie staan op sy knieë nou moeg en klaar. Die son brand alles ongenadig